
A V I Z

asupra proiectului de Lege  pentru aprobarea Ordonanţei de urgenţă a Guvernului nr.51/2002 privind măsuri pentru susţinerea şi urgentarea acţiunilor de reducere a riscului seismic al clădirilor de locuit multietajate, încadrate în clasa I de risc seismic şi care prezintă pericolul public.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul  de  Lege pentru aprobarea Ordonanţei de urgenţă a Guvernului nr.51/2002 privind măsuri pentru susţinerea şi urgentarea acţiunilor de reducere a riscului seismic al clădirilor de locuit multietajate, încadrate în clasa I de risc seismic şi care prezintă pericolul public, trimis cu adresa nr.266 din  27 mai 2002, înregistrată sub nr.31/548 din  27  mai 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  28 mai 2002.



Membrii comisiei au examinat  ordonanţa de urgenţă a Guvernului supusă aprobării,  expunerea de motive la proiectul de lege  şi  avizul favorabil al Consiliului Legislativ nr.516/18.04.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma  adoptată de  Senat la 20 mai 2002. 



În raport de obiectul şi conţinutul său, proiectul de lege face parte din categoria legilor ordinare.

                                   PREŞEDINTE,

                                 dr. Ionel OLTEANU

consilier

Diaconu Dumitra

